கண்டசாலா
[[File:Ghantasala statue at Tummalapalli Kshetrayya Kalakshetram.JPG|thumb|தும்மலப்பள்ளி என்ற இடத்திலுள்ள கலாக்ஷேத்திரத்தில் அமைந்துள்ள கண்டசாலா சிலை]]
 '''கண்டசாலா''' (Ghantasala Venkateswara Rao, 4 திசம்பர் 1922 – 11 பெப்ரவரி 1974) [[தென்னிந்தியா]]வின் பிரபலமான திரைப்படப் பின்னணிப் பாடகர்களுள் ஒருவர். இவரது முழுப்பெயர் கண்டசாலா வேங்கடேஸ்வர ராவ். [[தெலுங்கு மொழி|தெலுங்கு]], [[தமிழ்]], [[கன்னடம்]], [[மலையாளம்]], [[துளு]] மற்றும் [[இந்தி]] மொழி திரைப்படங்களில் பாடல்களைப் பாடியுள்ளார். சில திரைப்படங்களுக்கு இசையமைத்திருக்கிறார்.
 
 == இளவயதுக் காலம் ==
 1922-ஆம் ஆண்டு டிசம்பர் 4-ம் நாள் கிருஷ்ணா மாவட்டம், குடிவாடா தாலூக்காவிலுள்ள சௌதப்பள்ளி என்னும் ஊரில் கண்டசாலா வேங்கடேஸ்வர ராவ் பிறந்தார். தந்தையார் பெயர் சூரய்யா கண்டசாலா. தாயார் பெயர் ரத்தம்மா.&lt;ref&gt;[http://www.thehansindia.com/posts/index/2014-02-09/Ghantasala-%E2%80%98Music%E2%80%99-Story-85297 Ghantasala ‘Music’ Story]&lt;/ref&gt;
 
 தந்தையார் ஒரு பாடகர். நாராயண தீர்த்தரின் தரங்கிணிகளைப் பாடுவார். மிருதங்கமும் வாசிப்பார். கண்டசாலா சிறு பையனாக இருக்கும்போது தந்தை மிருதங்கம் வாசிக்க, அந்தத் தாளத்திற்கேற்ப நடனமாடுவார்.&lt;ref name=ghantasala&gt;[http://www.ghantasala.info/theman/ghantasala-vak-rao.html Ghantasala (1922-1974)]&lt;/ref&gt;
 
 == இசைப் பயிற்சி ==
 விசாகப்பட்டினத்தில் [[துவாரம் வேங்கடசுவாமி நாயுடு]] முதல்வராக இருந்த இசைக்கல்லூரியில் இசை பயின்றார். அங்கு ஆசிரியராக இருந்த பி. சீதாராம சாஸ்திரி அவருக்கு இசை கற்றுக்கொடுத்தார். (இவர் பின்னாளில் கண்டசாலா திரைப்படங்களில் பாடிய காலத்திலும் உதவியாக இருந்தார்.)&lt;ref name=ghantasala /&gt;
 
 == பாடகர்/இசையமைப்பாளர் ==
 அனைத்திந்திய வானொலியில் இவர் பாடிவந்தார். பின்னர் ஹெச். எம். வி. இசைத்தட்டுக் கம்பெனிக்காகச் சில பாடல்கள் பாடினார். அதனையடுத்து 1944-ஆம் ஆண்டு வெளியான சீதா ராம ஜனனம் என்ற படத்தில் ஒரு சிறு வேடத்தில் நடித்தார். அப்போது இசையமைப்பாளர் சி. ஆர். சுப்பாராமன் போன்றோருடன் தொடர்பு ஏற்பட்டது. அதனையடுத்து திரைப்படங்களில் பின்னணி பாடிவந்தார். முதன்முதலாக லக்ஸ்மம்மா என்ற திரைப்படத்திற்கு இசையமைத்தார்.&lt;ref name=hindu&gt;{{Cite web |url=http://www.thehindu.com/thehindu/mp/2002/10/21/stories/2002102101000200.htm |title=The melody imperial  |access-date=2016-10-11 |archive-date=2003-03-12 |archive-url=https://web.archive.org/web/20030312213030/http://thehindu.com/thehindu/mp/2002/10/21/stories/2002102101000200.htm |url-status=dead}}&lt;/ref&gt;
 
 == இசையமைத்த தமிழ்த் திரைப்படங்கள் ==
 # [[மாயக்குதிரை]] (1949) தெலுங்கிலிருந்து தமிழுக்கு மொழிமாற்றம் செய்யப்பட்டது.
 # [[பாதாள பைரவி]] (1951)
 # [[நிரபராதி]] (1951) இணை இசையமைப்பாளர் ஹெச். ஆர். பத்மநாப சாஸ்திரி
 # [[கல்யாணம் பண்ணிப்பார்]] (1952) இணை இசையமைப்பாளர் [[மாஸ்டர் வேணு]]
 # [[பரோபகாரம்]] (1953)
 # [[சந்திரகாரம்]] (1954)
 # [[குணசுந்தரி]] (1955)
 # [[கள்வனின் காதலி]] (1955) இணை இசையமைப்பாளர் [[ஜி. கோவிந்தராஜுலு நாயுடு]]
 # [[அமரகீதம்]] (1956) (சிரஞ்சீவுலு தெலுங்கு படத்தின் தமிழாக்கம்)
 # [[மாயா பஜார்]] (1957) இணை இசையமைப்பாளர் [[எஸ். ராஜேஸ்வரராவ்]]
 # [[பாலநாகம்மா]] (1959) தெலுங்கிலிருந்து தமிழுக்கு மொழிமாற்றம் செய்யப்பட்டது.
 # [[சபாஷ் ராமு]] (1959) தெலுங்கிலிருந்து தமிழுக்கு மொழிமாற்றம் செய்யப்பட்டது.
 # [[வாழ்க்கை ஒப்பந்தம்]] (1959)
 # [[மனிதன் மாறவில்லை]] (1962)
 # [[லவகுசா (1963 திரைப்படம்)|லவ குசா]] (1963) (பின்னணி வாத்திய இசை) (பாடல்கள் இசை: [[கே. வி. மகாதேவன்]]
 
 == பாடல்கள் இடம்பெற்ற தமிழ்த் திரைப்படங்கள் ==
 # பாதாள பைரவி (1951)
 # காதல் (1952)
 # தேவதாஸ் (1953) 
 # சண்டி ராணி (1953) 
 # கல்யாணம் பண்ணியும் பிரம்மசாரி (1954) 
 # புது யுகம் (1954)
 # குண சுந்தரி (1955)	
 # கள்வனின் காதலி (1955)
 # அனார்கலி (1955)
 # நாட்டிய தாரா (1955)
 # எல்லாம் இன்ப மயம் (1955)
 # அலிபாபாவும் 40 திருடர்களும் (1956) 
 # தெனாலி ராமன் (1956) 
 # சம்பூர்ண இராமாயணம் (1956)
 # பிரேம பாசம் (1956)
 # அமர தீபம் (1956)
 # யார் பையன் (1957) 
 # மணமகன் தேவை (1957)
 # மகலநாட்டு மேரி (1957)
 # மணாளனே மங்கையின் பாக்கியம் (1957)
 # மாயா பஜார் (1957) 
 # எங்க வீட்டு மகாலட்சுமி (1957)
 # பலே ராமன் (1957) 
 # கலைவாணன் (1959)
 # மஞ்சள் மகிமை (1959) 
 # அன்பு சகோதர்கள் (1973)
 
 == மறைவு ==
 கண்டசாலா 1974 பெப்ரவரி 11 அன்று காலமானார்&lt;ref name=hindu /&gt;. சென்னையிலுள்ள மருத்துவமனை ஒன்றில் மாரடைப்பால்  காலமாவதற்கு முதல்நாள், ஆவணப் படம் ஒன்றிற்காக மருத்துவமனைப் படுக்கையிலிருந்தபடியே அவர் பாட, ஒலிப்பதிவு செய்யப்பட்டது.
 
 == மேற்கோள்கள் ==
 {{Reflist}}
 
 == உசாத்துணை ==
 * [http://profiles.lakshmansruthi.com/interview.php?uid=227 Ghantasala] 
 * [http://www.indian-heritage.org/flmmusic/ghantasala.html கண்டசாலா பாடிய தமிழ்த் திரைப்படப் பாடல்கள்]
 
 [[பகுப்பு:இந்தியத் திரைப்படப் பாடகர்கள்‎]]
 [[பகுப்பு:1974 இறப்புகள்]]
 [[பகுப்பு:1922 பிறப்புகள்]]
 [[பகுப்பு:தெலுங்கு மக்கள்]]
 [[பகுப்பு:கிருஷ்ணா மாவட்ட நபர்கள்]]